{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":13,"n_cols":6,"rows_kept":13,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Pravilnik o ustrojavanju, sadržaju i načinu vođenja središnje elektroničke baze razvojnih projekata i razvojnih pokazatelja"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Primorsko-goranska županija","Pravilnik o ustrojavanju, sadržaju i načinu vođenja središnje elektroničke baze razvojnih projekata i razvojnih pokazatelja","Nije jasna razlika između Središnje elektroničke baze razvojnih projekata i razvojnih pokazatelja i Središnjeg elektroničkog registra projekata sukladno članku 5. Nacrta prijedloga zakona o izmjenama i dopunama Zakona o regionalnom razvoju Republike Hrvatske.","Primljeno na znanje","Središnji elektronički registar razvojnih projekata je informacijska baza razvojnih projekata koji su u pripremi od strane javnih tijela. Sukladno članku 5.\nNP Zakona o izmjenama i dopunama Zakona o regionalnom razvoju Republike Hrvatske, upis podataka u središnji elektronički registar razvojnih projekata ustrojava se u skladu s posebnim zakonom, odnosno Zakonom o sustavu strateškog planiranja i upravljanja razvojem koji je u postupku donošenja.\nOvim Pravilnikom se uređuje ustrojavanje te sadržaj i vođenje središnje elektroničke baze razvojnih projekata u skladu s odredbama važećeg Zakona o regionalnom razvoju Republike Hrvatske, do stupanja na snagu Zakona o sustavu strateškog planiranja i upravljanja razvojem."]
[2,"Baranjska razvojna agencija Grada Belog Manastira","I. OPĆE ODREDBE,\nČlanak 2.","Predlažemo čl.2., st. 1. uskladiti s Nacrtom prijedloga Zakona o sustavu strateškog planiranja i upravljanja razvojem.","Nije prihvaćen","Pravilnik se donosi na temelju članka 16. stavka 3. Zakona o regionalnom razvoju Republike Hrvatske (»Narodne novine«, br. 147/14), a s obzirom na to da je Zakon o sustavu strateškog planiranja i upravljanja razvojem još u postupku donošenja, prijedlog nije moguće prihvatiti."]
[3,"Baranjska razvojna agencija Grada Belog Manastira","II. SVRHA BAZE,\nČlanak 3.","Podržavamo navedeno u čl.3. st. 2 iz kojega je razvidno kako unos u bazu mora biti na  temelju akata strateškog planiranja. Predlažemo specificiranje da se u Bazu mogu nositi svi projekti iz bazi projekata strateških akata jer to MRRFEU i drugima daje uvid u potrebe na terenu, ali da se onda i propisno rangiraju prema tome radi li se o strateškim projektima ili projektnim idejama iz baza projekata strateških akata.","Nije prihvaćen","Pravilnik se donosi na temelju članka 16. stavka 3. Zakona o regionalnom razvoju Republike Hrvatske (»Narodne novine«, br. 147/14), a s obzirom na to da je Zakon o sustavu strateškog planiranja i upravljanja razvojem još u postupku donošenja, prijedlog nije moguće prihvatiti."]
[4,"Primorsko-goranska županija","II. SVRHA BAZE,\nČlanak 3.","Potrebno je definirati kriterije prema kojima bi se odredilo što je projektna ideja. Mišljenja smo da bi se trebala unositi projektna ideja u visokom stupnju razrađenosti, odnosno konkretni projektni prijedlog.","Primljeno na znanje","Priručnik za korištenje središnje elektroničke baze razvojnih projekata i razvojnih pokazatelja će korisnicima dati detaljne upute za unos podataka o projektima."]
[5,"Baranjska razvojna agencija Grada Belog Manastira","III. OBVEZNICI UPISA PODATAKA ,\nČlanak 5.","Predlažemo da se u čl.5. doda da unos podataka obavljaju tijela upisana u Upisnik regionalnih koordinatora i lokalnih razvojnih agencija koji se vodi prema MRRFEU jer ako se prepusti upis u bazu svim obveznicima doći će do dvostrukog upisivanja projekata. Upisivat će ih upravni odjeli pojednih JLS, razvojne agencije i županije i slično. Na taj način oni koji su zaduženi za strateško planiranje na lokalnoj razini, praćenje provedbe strategija i koji to rade za određeno geografsko područje unose ono što je strateškim dokumentima tog geografskog područja.","Nije prihvaćen","Kako bi se osigurao sveobuhvatan pregled svih projekata, neovisno o fazi pripreme u kojoj se nalaze, Pravilnikom su\nkao obveznici unosa podataka definirana sva javna tijela u Republici Hrvatskoj. Za koordinaciju poslova vezanih za bazu (što uključuje i verifikaciju unesenih podataka, čime se izbjegava mogućnost dvostrukog unosa traženih podataka) zaduženi su regionalni koordinatori."]
[6,"Baranjska razvojna agencija Grada Belog Manastira","IV. UNOS PODATAKA,\nČlanak 10.","Molimo razmislite o promjeni čl.10. Ako ostane takav kakav je upisivat će se kao projekti planirani radovi u svakoj ulici pojedine JLS kao projekti bez mogućnosti brisanja i upisivat će se projekti koji su projektna ideja i daleko su od bilo kojeg stupnja spremnosti. Ako se baza ograniči na strateške projekte strateških akata na lokalnoj razini, a ti projekti su i u strateškim dokumentima na regionalnoj razini dobiti će se puno točnija baza za koju je moguće planirati natječaje, što će rezultirati planiranim i vođenim razvojem, a ne ad hoc donošenjem odluka kako je to sada. Kad na lokalnoj razini bude potreba za unošenjem novih projekata u bazu morati će se mijenjati strateški akti čime će i lokalne strategije razvoja imati svoj puni smisao jer se na temelju njih treba planirati proračun te JLS jer se onda na temelju nje unosi u bazu i sl.","Nije prihvaćen","Kako bi se osigurao sveobuhvatan pregled svih projekata, neovisno o fazi pripreme u kojoj se nalaze, Pravilnikom su\nkao obveznici unosa podataka definirana sva javna tijela u Republici Hrvatskoj. Za koordinaciju poslova vezanih za bazu (što uključuje i verifikaciju unesenih podataka) biti će zaduženi regionalni koordinatori.  Pravilnik se donosi na temelju članka 16. stavka 3. Zakona o regionalnom razvoju Republike Hrvatske (»Narodne novine«, br. 147/14), a s obzirom na to da je Zakon o sustavu strateškog planiranja i upravljanja razvojem još u postupku donošenja, prijedlog nije moguće prihvatiti."]
[7,"Javna ustanova za razvoj Međimurske županije REDEA","V. RAZINE OVLAŠTENJA,\nČlanak 15.","Predlažemo da se pod ovlaštenja doda provjera usklađenosti sa strateškim dokumentima na županijskoj razini i neka vrsta kontrole/odobrenja upisa, a kako bi se izbjeglo dupliciranje upisa ili sl.","Nije prihvaćen","Poslovi regionalnih koordinatora propisani su  Zakonom o regionalnom razvoju Republike Hrvatske (»Narodne novine«, br. 147/14).  Za koordinaciju poslova vezanih za bazu (što uključuje i verifikaciju unesenih podataka, čime se izbjegava mogućnost dvostrukog unosa traženih podataka) zaduženi su regionalni koordinatori."]
[8,"superadmin1","VI. VRSTE RAZVOJNIH PROJEKATA,\nČlanak 21.","Predlažemo dodatno definirati minimalne kriterije po kojima bi se neki projekt mogao nazvati projektom od regionalnog ili lokalnog značaja - da se uopće mogu kandidirati za utvrđivanje od strane župana i/ili ŽPV - da li postoji neki minimalni prag vrijednosti projekta, pripremljenost projektne dokumentacije, spremnost za realizaciju i slično.","Nije prihvaćen","Svrha Pravilnika nije utvrđivanje kriterija koji se odnose na značaj pojedinog projekta. Člankom 21. stavcima (3) i (4) Pravilnika definirani su   projekti od regionalnog i lokalnog značaja."]
[9,"Miroslav Schlossberg","VIII. KLASIFIKACIJA PODATAKA PREMA DOSTUPNOSTI,\nČlanak 24.","U clanku 24, tocka 2 nabrojani su javni podaci: naziv nositelja projekta, lokacija, značaj i teritorijalni obuhvat, upravno područje, ukupna procijenjena vrijednost i stupanj pripremljenosti projekta. a) naziv nositelja projekta - naziv u slobodnom tekstualnom obliku moze se cesto radi greske u tipkanju pogresno protumaciti. Stoga predlazem dodati i informaciju o jedinstvenom broju - npr. OIB identifikacijski broj (vrsta podataka: brojcani) za nositelja projekta kao jedinstvena oznaka nositelja projekta. OIB ce takodjer omoguciti buduce integracije s drugim bazama za brzi unos novih nositelja projekta (npr. u bazu se unosi OIB a ostali podaci se automatski preuzmu iz sudskog registra). OIB bi se takodjer trebao smatrati javnim podatkom. b) lokacija - nije dovoljno jasno o kojem podatku se radi. Predlazem dodati jedno od ili oboje: lokacija (mjesto, postanski broj) ili lokacija (geografksi oblik: latitude, longitude). c) znacaj i teritorijalni obuhvat - moguce opcije znacaja su vec opisane u clankcima 20. i 21. i to je OK. Uvijek treba koristiti isto nazivlje (znaci ne smije biti polje slobodnog tekstualnog oblika vec izabrati jedno od ponudjenog). d) ukupna procijenjena vrijednost - nije jesno kako ce biti upisano. Miksani podaci se ne bi smjeli koristiti (malo HRK, malo EUR). Treba odluciti u kojoj valuti ce biti upisano (domaca ili strana). Predazem navesti jedno od: ukupna procijenjena vrijednost (valuta: HRK) ili ukupna procijenjena vrijednost (valuta: EUR) ili nesto trece, ali dedicirano navesti valutu koja ce se koristiti. e) stupanj pripremljenosti projekta - nije jasno hoce li ovo biti slobodno opisno polje ili postotak provedbe ili nesto trece? Predlazem da ovo polje opisuje status projekta i to uvijek istim rijecima ili postotak ili obje informacije (npr. stupanj pripremljenosti projekta (stupanj, postotak) - tj. stupanj pripremljenosti projekta: spremno (5%) ili stupanj pripremljenosti projekta: zavrseno (100%)), odluku je potrebno navesti u pravilnik.","Prihvaćen","Kako bi se omogućilo automatsko prikupljanje podataka, planirana je  integracija IT sustava s drugim informacijskim sustavima i različitim nacionalnim registrima podataka, uključujući baze podatka nacionalnih i europskih statistika.\nIako će integracija ovisiti o tehničkim mogućnostima i dostupnosti podataka,\nprihvaća se prijedlog o uvrštavanju podatka o osobnom identifikacijskom broju (OIB), uz naziv nositelja projekta\nPriručnik za korištenje središnje elektroničke baze razvojnih projekata i razvojnih pokazatelja će korisnicima dati detaljne upute za unos podataka o projektima, čime će biti otklonjena mogućnost korištenja različitog nazivlja i unosa miksanih podataka."]
[10,"Baranjska razvojna agencija Grada Belog Manastira","IX. PRIJELAZNE I ZAVRŠNE ODREDBE,\nČlanak 25.","Savjetujemo da se u ovaj Pravilnik ugradi članak po kojemu se projekti koji nisu upisani u bazu ne mogu odobriti za financiranje niti na jednom natječaju iz ESI ili nacionalnih izvora financiranja. Samo takvom odredbom, kao i odredbom da su JLS obavezne imati akte strateškog planiranja (Nacrt prijedloga Zakona o sustavu strateškog planiranja i upravljanja razvojem) može osigurati strateško planiranje s najniže razine i ozbiljan pristup planiranju razvoja. Sukladno tome smo ranije predložili da se u ovu Bazu unose kategorije projekata kao strateški projekti razvoja i ostali projekti navedeni u bazi projekata strategija razvoja.","Nije prihvaćen","Za unošenje ovakve odredbe u podzakonski akt, potrebna je utemeljenost u zakonu, što trenutno nije slučaj s obzirom da se Pravilnik donosi temeljem  Zakona o regionalnom razvoju Republike Hrvatske (»Narodne novine«, br. 147/14)."]